b'\n_START_ARTICLE_\nGarso stipris\n_START_SECTION_\nPoveikis \xc5\xbemogui\n_START_PARAGRAPH_\nGarso stipris priklauso nuo virpesi\xc5\xb3 amplitud\xc4\x97s ir da\xc5\xbenio. \xc5\xbdmogaus ausies fiksuojamo garso stiprio sritis yra labai plati. Ger\xc4\x85 klaus\xc4\x85 turintis \xc5\xbemogus dar girdi 1000 Hz da\xc5\xbenio garsus, kuri\xc5\xb3 stipris siekia vos 10\xe2\x81\xbb\xc2\xb9\xc2\xb2 W/m\xc2\xb2. Tai vadinamasis girdos slenkstis (minimali girdimumo intensyvumo vert\xc4\x97). Kai garso stipris padid\xc4\x97ja iki 10 W/m\xc2\xb2, \xc5\xbemogus junta skausm\xc4\x85 ausyse. Toks garso stipris vadinamas skausmo slenks\xc4\x8diu._NEWLINE_Palygin\xc4\x99 \xc5\xbemogaus suvokiam\xc5\xb3 gars\xc5\xb3 did\xc5\xbeiausi\xc4\x85 ir ma\xc5\xbeiausi\xc4\x85 stipr\xc4\xaf, matome, kad skausmo slenkst\xc4\xaf atitinkantis garso stipris yra net 10\xc2\xb9\xc2\xb3 kart\xc5\xb3 didesnis u\xc5\xbe atitinkant\xc4\xaf girdos slenkst\xc4\xaf. Subjektyviai suvokdami gars\xc4\x85, mes nejau\xc4\x8diame, kad vienas j\xc5\xb3 milijonus ar milijardus kart\xc5\xb3 stipresnis u\xc5\xbe kit\xc4\x85. To pagrindas yra taip vadinamasis V\xc4\x97berio-Fechnerio d\xc4\x97snis nusako dirginimo ir i\xc5\xa1gyvenimo intensyvumo priklausomyb\xc4\x99:  jutimo stiprumas did\xc4\x97ja kaip dirginimo stiprumo logaritmas:_NEWLINE_.\n_START_SECTION_\nGarso galios lygis\n_START_PARAGRAPH_\nGarsio lygis arba garso galios lygis (angl. Sound power level:) apibr\xc4\x97\xc5\xbeiamas pana\xc5\xa1iai kaip garso intensyvumo lygis, tik santykis yra ne tarp intensyvumo, o tarp pilnos energijos, i\xc5\xa1spinduliuotos \xc4\xaf visas puses per laiko vienet\xc4\x85 (W - matuojama vatais):_NEWLINE_Konstanta  \xc5\xa1iuo atveju parenkama  W._NEWLINE_Taigi, garso galios lygis charakterizuoja viso objekto keliam\xc4\x85 triuk\xc5\xa1m\xc4\x85, spinduliuojam\xc4\x85 visomis kryptimis, o garso intensyvumo lygis \xe2\x80\x93 triuk\xc5\xa1mas, kuris matuojamas pasirinktame atstume nuo tiriamo objekto. (Tarkime objektas, spinduliuoja 78dB garso galios lyg\xc4\xaf, tuomet 10 metr\xc5\xb3 atstumu nuo jo tur\xc4\x97sime 50dB garso intensyvumo lyg\xc4\xaf).'